Ericu950/Stoicheia-meter-silver huggingface dataset:
εἰ μὲν οὖν ἑτοίμως ὑπακούσειεν ὁ Φρουμέντιος εὐθύνας τῆς ὅλης καταστάσεως δώσων , δῆλος ἔσται παρὰ πάντων τῷ τῆς ἐκκλησίας νόμῳ καὶ τῇ κρατούσῃ πίστει κατ οὐδὲν διαφωνῶν , κριθείς τε καὶ δοὺς πεῖραν ἑαυτοῦ τοῦ παντὸς βίου καὶ λόγον τούτου παρασχόμενος παρὰ τῶν τὰ τοιαῦτα κρινόντων , καὶ καταστήσεται παρ αὐτῶν , εἰ μέλλοι τῷ ὄντι κατὰ τὸ δίκαιον ἐπίσκοπος εἶναι δοκεῖν ·
εἰ δὲ ἀναβάλλοιτο καὶ φεύγοι τὴν κρίσιν , εὔδηλον δήπουθεν , ὅτι τοῖς Ἀθανασίου τοῦ πονηροτάτου λόγοις ἠγμένος δυσσεβεῖ περὶ τὸ θεῖον , οὕτω προῃρημένος , ὡς ἐκεῖνος ἀπεδείχθη πονηρὸς ὤν 0 ·
καὶ δέος μὴ διαβὰς εἰς Αὔξουμιν διαφθείρῃ τοὺς παρ ὑμῖν , λόγους ἐναγεῖς καὶ δυσσεβεῖς παρεχόμενος , μὴ μόνον τὰς ἐκκλησίας συγχέων καὶ θορυβῶν καὶ βλασφημῶν εἰς τὸν κρείττονα , ἀλλὰ καὶ τοῖς κατὰ τὸ ἔθνος ἐκ τούτων ἀνατροπὴν καὶ ἀνάστασιν παντελῆ προξενῶν .
ἴσμεν δέ , ὅτι προσμαθών τι καὶ μέγα καὶ κοινὸν ὄφελος ἐκ τῆς τοῦ σεμνοτάτου Γεωργίου συνουσίας ἀπονάμενος καὶ τῶν λοιπῶν , ὅσοι παιδεύειν τὰ τοιαῦτα ἄκρως ἴσασι , τὴν αὐτὴν ἐπανήξει πάντα τὰ τῶν ἐκκλησιαστικῶν εἰς ἄκρον ἠκριβωκώς .
ὁ θεὸς ὑμᾶς διαφυλάττοι , ἀδελφοὶ τιμιώτατοι .
ταῦτα ἀκούων ἐγὼ καὶ σχεδὸν βλέπων , ἀφ ὧν οἱ ἀπαγγέλλοντες ὠδύροντο , ὁμολογῶ , πάλιν εἰς τὴν ἔρημον ὑπέστρεψα τοῦτο λογισάμενος ὅπερ καὶ ἡ σὴ θεοσέβεια συνορᾷ , ὅτι , εἰ ζητούμεθα ἵνα εὑρεθέντες παραπεμφθῶμεν πρὸς τοὺς ἐπάρχους , κώλυσίς ἐστι τοῦ μὴ παρὰ τὴν σὴν φιλανθρωπίαν ἐλθεῖν .
καὶ εἰ οἱ μὴ θελήσαντες ὑπογράψαι καθ ἡμῶν τοιαῦτα καὶ τοσαῦτα πεπόνθασιν οἵ τε μὴ θέλοντες τῶν λαικῶν κοινωνεῖν τοῖς Ἀρειανοῖς ἐκελεύσθησαν ἀποθνῄσκειν , οὐκ ἀμφίβολον , ὅτι πάντως ἐπινοηθήσονται παρὰ τῶν συκοφαντῶν καινότεροι καὶ μυρίοι θάνατοι κατ ἐμοῦ καὶ μετὰ θάνατον κινήσουσι λοιπὸν οἷς βούλονται καὶ ἃ βούλονται πράγματα οἱ ἐχθροὶ ψευδόμενοι καθ ἡμῶν μειζόνως , ὡς μηκέτι ἔχοντες τοὺς ἐλέγχοντας αὑτούς 0 .
οὐ γὰρ τὴν σὴν εὐσέβειαν δεδιὼς ἔφευγον  οἶδα γάρ σου τὴν ἀνεξικακίαν καὶ τὴν φιλανθρωπίαν  , ἀλλ ὁρῶν ἐκ τῶν γινομένων τὸν θυμὸν τῶν ἐχθρῶν καὶ λογιζόμενος , ὅτι φοβούμενοι μήποτε ἐλεγχθῶσιν , ἐφ οἷς ἔπραξαν παρὰ γνώμην τῆς σῆς κ αλοκἀγαθίας , πάντα πράξουσιν ὥστε καὶ ἀποκτεῖναι .
ἰδοὺ γὰρ ἡ μὲν σὴ φιλανθρωπία μόνον ἔξω τῶν πόλεων καὶ τῆς ἐπαρχίας προσέταξεν ἐκβάλλεσθαι τοὺς ἐπισκόπους , οἱ δὲ θαυμαστοὶ πλέον τι τῆς σῆς προστάξεως τολμῶντες ὑπὲρ τρεῖς ἐπαρχίας εἰς ἐρήμους καὶ ἀήθεις καὶ φοβεροὺς τόπους ἐξώρισαν γέροντας ἀνθρώπους καὶ πολυετεῖς ἐπισκόπους .
οἱ μὲν γὰρ ἀπὸ τῆς Λιβύης εἰς τὴν μεγάλην Ὄασιν , οἱ δὲ ἀπὸ τῆς Θηβαίδος εἰς τὴν Ἀμμωνιακὴν τῆς Λιβύης ἀπεστάλησαν 0 .
καὶ οὐ δεδιὼς πάλιν ἀποθανεῖν ἔφυγον  μὴ δειλίας μού τις αὐτῶν καταγινωσκέτω  , ἀλλ  ὅτι καὶ τοῦ σωτῆρός ἐστι παράγγελμα , διωκομένους μὲν ἡμᾶς φεύγειν , ζητουμένους δὲ κρύπτεσθαι καὶ μὴ εἰς προῦπτον κίνδυνον ἑαυτοὺς ἐκδιδόναι μη δὲ φαινομένους πλέον ἐκκαίειν τὸν θυμὸν τῶν διωκόντων .
ἴσον γάρ ἐστι τὸ φονεύειν ἑαυτὸν καὶ διδόναι πάλιν ἑαυτὸν τοῖς ἐχθροῖς εἰς τὸ φονεύειν .
τὸ δὲ φεύγειν , ὡς παρήγγειλεν ὁ σωτήρ , γινώσκειν ἐστὶ τὸν καιρὸν καὶ ἀληθῶς κήδεσθαι τῶν διωκόντων , ἵνα μὴ καὶ μέχρις αἵματος φθάσαντες ὑπεύθυνοι γένωνται τῷ μὴ φονεύσῃς , εἰ καὶ τὰ μάλιστα καὶ τοῦ το παθεῖν ἡμᾶς οἱ διαβαλόντες βούλονται .
ἃ γὰρ καὶ νῦν πάλιν πεποιήκασι , δείκνυσιν αὐτῶν ταύτην εἶναι τὴν σπουδὴν καὶ μιαιφόνον τὴν προαίρεσιν .
ἀκούσας δέ , εὖ οἶδ ὅτι , θεοφιλέστατε Αὔγουστε , θαυμάσεις ·
καὶ γὰρ ἄξιον ἀληθῶς ἐκπλήξεως τὸ τόλμημα 0 .
ἡλίκον δ ἐστὶ τοῦτο , ἄκουσον ἐν βραχεῖ λόγῳ .
ὁ τοῦ θεοῦ υἱός , ὁ κύριος καὶ σωτὴρ ἡμῶν Ἰησοῦς Χριστός , ἄνθρωπος γενόμενος δι ἡμᾶς καὶ καταργήσας τὸν θάνατον ἐλευθερώσας τε τὸ γένος ἡμῶν ἀπὸ τῆς δουλείας τῆς φθορᾶς ἐχαρίσατο πρὸς τοῖς ἄλλοις πᾶσι καὶ εἰκόνα τῆς τῶν ἀγγέλων ἁγιότητος ἔχειν ἡμᾶς ἐπὶ γῆς τὴν παρθενίαν .
τὰς γοῦν ταύτην ἐχούσας τὴν ἀρετὴν νύμφας τοῦ Χριστοῦ καλεῖν εἴωθεν ἡ καθολικὴ ἐκκλησία .
ταύτας καὶ Ἕλληνες ὁρῶντες ὡς ναὸν οὔσας τοῦ λόγου θαυμάζουσι ·
παρ οὐδενὶ γὰρ ἀληθῶς τοῦτο τὸ σεμνὸν καὶ οὐράνιον ἐπάγγελμα κατορθοῦται ἢ παρὰ μόνοις ἡμῖν τοῖς Χριστιανοῖς 0 .
μάλιστα γὰρ καὶ τοῦτο μέγα τεκμήριόν ἐστι τοῦ παρ ἡμῖν εἶναι τὴν ὄντως καὶ ἀληθῆ θεοσέβειαν .
ταύτας πρὸ τῶν ἄλλων καὶ ὁ τῆς μακαρίας μνήμης ὁ εὐσεβέστατός σου πατὴρ Κωνσταντῖνος ὁ Αὔγουστος ἐτίμα , ταύτας καὶ ἡ σὴ εὐσέβεια γράφουσα πολλάκις τιμίας καὶ ἁγίας ὠνόμασεν .
ἀλλὰ νῦν οἱ θαυμαστοὶ Ἀρειανοὶ οἱ καὶ ἡμᾶς διαβάλλοντες , δι οὓς καὶ πλεῖστοι τῶν ἐπισκόπων ἐπεβουλεύθησαν , ὑπουργοὺς ἔχοντες καὶ ὑπακούοντας αὐτοὺς τοὺς δικαστάς , ταύτας γυμνώσαντες ἐποίησαν ἐπὶ τῶν καλουμένων ἑρμηταρίων κρεμασθῆναι καὶ τοσοῦτον αὐτῶν τρίτον ἔξεσαν τὰς πλευράς , ὅσον οὐ δὲ οἱ ἀληθῶς κακοῦργοι πώποτε πεπόνθασι .
πιλᾶτος μὲν οὖν καθηκεύων τοῖς τότε Ἰουδαίοις λόγχῃ μίαν πλευρὰν τοῦ σωτῆρος ἔνυξεν , οὗτοι δὲ καὶ τὴν μανίαν Πιλάτου νενικήκασιν , ὅτι μὴ μίαν ἀλλ ἀμφοτέρας ἔξεσαν ·
τὰ γὰρ μέλη τῶν παρθένων ἐξαιρέτως ἴδια τοῦ σωτῆρός ἐστι .
πάντες μὲν οὖν καὶ μόνον ἀπαγγελλόντων τινῶν φρίττουσιν ἐπὶ τῇ τοιαύτῃ ἀκοῇ , μόνοι δὲ οὗτοι οὐ μόνον οὐκ ἐφοβήθησαν γυμνοῦντες καὶ ξέοντες ἄχραντα μέλη , ἃ μόνῳ τῷ σωτῆρι ἡμῶν τῷ Χριστῷ ἀνατεθείκασιν αἱ παρθένοι , ἀλλὰ καὶ τό γε χείριστον ὀνειδιζόμενοι παρὰ πάντων διὰ τὴν τοσαύτην ὠμότητα ἀντὶ τοῦ ἐρυθριᾷν προφασίζονται τοῦτο πρόσταγμα τῆς σῆς εὐσεβείας εἶναι .
οὕτως εἰσὶ πρὸς πάντα τολμηροὶ καὶ τὴν προαίρεσιν πονηροί .
οὐ δὲ γὰρ οὐ δὲ ἐν τοῖς γενομένοις διωγμοῖς τοιοῦτον ἠκούσθη πραχθέν .
εἰ δὲ καὶ ἐγεγόνει ποτὲ τοιοῦτον , ἀλλ οὐκ ἔπρεπεν ἐπὶ σοῦ Χριστιανοῦ ὄντος οὔ τε τὴν παρθενίαν τοσαύτην ὕβριν καὶ ἀτιμίαν παθεῖν οὔ τε τούτους τὴν ἑαυτῶν ὠμότητα εἰς τὴν σὴν εὐσέβειαν ἐπιρρίπτειν ·
μόνοις γὰρ αἱρετικοῖς οἰκεῖον τὸ τοιοῦτον κακὸν ἀσεβεῖν εἰς τὸν υἱὸν τοῦ θεοῦ καὶ πλημμελεῖν κατὰ τῶν ἁγίων αὐτοῦ παρθένων 0 .
τοιούτων δὲ πάλιν καὶ τοσούτων γενομένων παρὰ τῶν Ἀρειανῶν οὐκ ἐσφάλην ἄρα πεισθεὶς ἀποκρύβηθι μικρὸν ὅσον ὅσον , ἕως παρέλθῃ ἡ ὀργὴ κυρίου .
καὶ αὕτη γάρ μοι πάλιν πρόφασις γέγονε τῆς ἀναχωρήσεως , θεοφιλέστατε Αὔγουστε , καὶ οὐ παρῃτησάμην οὔ τε εἰς τὴν ἔρημον ἀπελθεῖν οὔ τε , εἰ ἀνάγκη γένοιτο , διὰ σαργάνης ἀπὸ τείχους χαλασθῆναι .
πάντα γὰρ ὑπέμεινα καὶ θηρίοις συνῴκησα καὶ ὑμᾶς περιελθεῖν ἐκδεχόμενος τούτων τῶν λόγων καιρὸν καὶ θαρρῶν , ὅτι οἱ μὲν διαβάλλοντες καταγνωσθήσονται , ἡ δὲ σὴ φιλανθρωπία δειχθήσεται .
ὦ μακάριε καὶ θεοφιλέστατε Αὔγουστε , τί ἐβούλου ;
ἐλθεῖν με φλεγμαινόντων καὶ ζητούντων ἀποκτεῖναι τῶν συκοφαντούντων ἡμᾶς ἢ κατὰ τὸ γεγραμμένον ἀποκρυβῆναι μικρόν , ἵνα ἐν τῷ τοσούτῳ διαστήματι οἱ μὲν συκοφάνται καταγνωσθῶσιν αἱρετικοί , ἡ δὲ σὴ φιλανθρωπία δειχθήσεται 0 ;
τί δέ , ὦ βασιλεῦ 0 ;
ἐβούλου με ὀφθῆναι τοῖς σοῖς δικασταῖς , ἵνα , εἰ καὶ σὺ μέχρι μόνης ἀπειλῆς ἔγραψας , ἐκεῖνοι μὴ νοοῦντες τὴν σὴν διάνοιαν , ἔχοντες δὲ τοὺς Ἀρειανοὺς παροξύνοντας αὑτοὺς ἐκ τῶν σου γραμμάτων ἀποκτείνωσι καὶ εἰς σὲ τὸν φόνον ἀναθῶνται διὰ τὰ γράμματα ;
οὐκ ἔπρεπεν οὔ τε ἐμὲ αὐτομολεῖν καὶ εἰς αἵματα ἐμαυτὸν ἐπιδιδόναι οὔ τε σε φιλόχριστον ὄντα βασιλέα ἐπὶ φόνοις Χριστιανῶν καὶ ταῦτα ἐπισκόπων ἐπιγράφεσθαι .
Οὐκοῦν βέλτιον γέγονε τὸ κρυβῆναι καὶ τοῦτον ἐκδέξασθαι τὸν καιρόν ;
ναὶ οἶδα , ὅτι καὶ σὺ γινώσκων τὰς θείας γραφὰς ἐπινεύεις καὶ ἀποδέχῃ με τοῦτο πράξαντα .
ἰδοὺ γοῦν τῶν παροξυνόντων πεπαυμένων πέφηνεν ἡ σὴ θεοσεβὴς ἀνεξικακία καὶ δέδεικται πᾶσιν , ὅτι μη δὲ τὴν ἀρχὴν ἐδίωκες σὺ τοὺς Χριστιανούς , ἀλλ ἐκεῖνοι ἦσαν οἱ τὰς ἐκκλησίας ἐρημώσαντες , ἵνα τὴν ἰδίαν ἀσέβειαν ἐπισπείρωσι πανταχοῦ , δι ἣν καὶ ἡμεῖς , εἰ μὴ ἦμεν φυγόντες , πάλαι ἂν ἐπεβουλεύθημεν παρ αὐτῶν .
οἱ γὰρ τοιαύτας διαβολὰς εἰπεῖν κατ ἐμοῦ μὴ παραιτησάμενοι παρὰ τηλικούτῳ Αὐγούστῳ , οἱ τοιαῦτα κατ ἐπισκόπων καὶ παρθένων ἐπιχειρήσαντες , εὔδηλον ὡς καὶ τὸν ἡμῶν θάνατον ἐθήρευον 0 .
ἀλλὰ χάρις τῷ κυρίῳ τῷ τὴν βασιλείαν σοι δεδωκότι 0 ·
πάντες γὰρ ἐπιστώσαντο περί τε τῆς σῆς φιλανθρωπίας καὶ τῆς ἐκείνων πονηρίας , ἧς ἕνεκα καὶ κατὰ τὴν ἀρχὴν ἔφυγον , ἵνα ταῦτα μὲν ἐγώ σοι προσφωνήσω , σὺ δὲ εὕρῃς , τίνα φιλανθρωπεύσῃ .
παρακαλῶ τοίνυν , ἀπόκρισις ὑποπίπτουσα ἀποστρέφει ὀργὴν καὶ δεκτοὶ βασιλεῖ λογισμοὶ δίκαιοι , δεξάμενος καὶ ταύτην τὴν ἀπολογίαν ἀπόδος ταῖς πατρίσι καὶ ταῖς ἐκκλησίαις πάντας τοὺς ἐπισκόπους καὶ τοὺς ἄλλους κληρικούς , ἵνα τῶν μὲν διαβαλλόντων ἡ πονηρία δειχθῇ , σὺ δὲ καὶ νῦν καὶ ἐν ἡμέρᾳ κρίσεως ἔχῃς παρρησίαν εἰπεῖν τῷ κυρίῳ καὶ σωτῆρι ἡμῶν καὶ παμβασιλεῖ Ἰησοῦ Χριστῷ 0 ·
οὐδένα τῶν σῶν ἀπώλεσα , ἀλλ οἱ μὲν ἐπιβουλεύσαντες πᾶσιν οὗτοί εἰσιν , ἐγὼ δὲ ἐπὶ μὲν τοῖς τετελευτηκόσι καὶ ταῖς ξεσθείσαις παρθένοις τοῖς τε ἄλλοις τοῖς κατὰ τῶν Χριστιανῶν γενομένοις ἠχθέσθην , τοὺς δὲ ἐξορισθέντας ἐπανήγαγον καὶ ἀποδέδωκα ταῖς ἰδίαις ἐκκλησίαις .
ἀθανάσιος Ἰωάννῃ καὶ Ἀντιόχῳ , ἀγαπητοῖς υἱοῖς καὶ συμπρεσβυτέροις , ἐν κυρίῳ χαίρειν .
ἐχάρην δεξάμενος ὑμῶν καὶ νῦν ἐπιστολήν , ὅτι μάλιστα ἀπὸ Ἱεροσολύμων ἐγράψατε , καὶ χάριν ὑμῖν ἔχω , ὅτι ἐδηλώσατε περὶ τῶν ἀδελφῶν τῶν ἐκεῖ συναγομένων καὶ περὶ τῶν βουλομένων προφάσει ζητημάτων ταράττειν τοὺς ἀκεραίους .
ἀλλὰ περὶ μὲν τούτων παραγγελλέτω ὁ ἀπόστολος μὴ προσέχειν τοῖς λογομαχοῦσι καὶ μηδὲν ἕτερον ζητοῦσιν ἢ λέγειν τι καινὸν καὶ ἀκούειν .
ὑμεῖς δὲ ἔχοντες τὸν θεμέλιον ἀσφαλῆ , ὅς ἐστιν Ἰησοῦς Χριστὸς ὁ κύριος ἡμῶν , καὶ τὴν τῶν πατέρων περὶ τῆς ἀληθείας ὁμολογίαν τοὺς πλέον τι ταύτης ἢ ἔλαττον λαλεῖν θέλοντας ἀποστρέφεσθε καὶ μᾶλλον τῆς τῶν ἀδελφῶν ὠφελείας γίνεσθε , εἰς τὸ φοβεῖσθαι τὸν θεὸν καὶ τὰς ἐντολὰς τηρεῖν , ἵνα καὶ ἐκ τῆς διδασκαλίας τῶν πατέρων καὶ ἐκ τῆς τῶν ἐντολῶν τηρήσεως δυνηθῶσιν εὐάρεστοι τῷ κυρίῳ φανῆναι ἐν τῇ ἡμέρᾳ τῆς κρίσεως .
πάνυ δὲ τεθαύμακα τὴν θρασύτητα τῶν τολμώντων λαλεῖν κατὰ τοῦ ἀγαπητοῦ ἡμῶν , τοῦ ἀληθῶς θεοῦ δούλου Βασιλείου τοῦ ἐπισκόπου .
ἐκ γὰρ τῆς τοιαύτης φλυαρίας ἐλέγχεσθαι δυνήσονται ὡς οὐ δὲ τῶν πατέρων ἀγαπῶντες τὴν ὁμολογίαν .
προσαγορεύετε τοὺς ἀδελφούς .
προσαγορεύουσιν ὑμᾶς οἱ σὺν ἐμοί .
ἐρρῶσθαι ὑμᾶς ἐν κυρίῳ εὔχομαι , ἀγαπητοὶ καὶ ποθεινότατοι υἱοί .
ἀγαπητῷ υἱῷ Παλλαδίῳ πρεσβυτέρῳ Ἀθανάσιος ὁ ἐπίσκοπος ἐν κυρίῳ χαίρειν 0 .
καὶ τὴν παρὰ σοῦ μόνου γραφεῖσαν ἐπιστολὴν δεξάμενος ἐχάρην , μάλιστα ὅτι συνήθως ἔπνεες ὀρθοδοξίας , καὶ τὴν αἰτίαν  δέ  , δι ἣν μετὰ τοῦ ἀγαπητοῦ ἡμῶν Ἰννοκεντίου διάγεις , οὐ πρῶτον νῦν ἀλλ ἔκπαλαι μαθὼν ἀπεδεξάμην σου τὴν εὐλάβειαν .
οὕτω τοίνυν πράττων γράφε καὶ γνώριζε ἡμῖν πῶς οἱ ἐκεῖ ἀδελφοὶ καὶ πῶς οἱ ἐχθροὶ τῆς ἀληθείας περὶ ἡμῶν διανοοῦνται 0 .
ἐπειδὴ δὲ καὶ περὶ τῶν μοναζόντων τῶν ἐν Καισαρείᾳ ἐδήλωσας  ἔμαθον δὲ παρὰ τοῦ ἀγαπητοῦ ἡμῶν Διανίου ͵  ὡς λυπουμένων καὶ ἀνθισταμένων αὐτῶν τῷ ἀγαπητῷ ἡμῶν Βασιλείῳ τῷ ἐπισκόπῳ , σὲ μὲν ἀπεδεξάμην δηλώσαντα , αὐτοῖς δὲ τὰ πρέποντα δεδήλωκα , ἵν ὡς τέκνα ὑπακούωσι πατρὶ͵καὶ μὴ ἀντιλέγωσιν , οἷς αὐτὸς δοκιμάζει .
εἰ μὲν γὰρ ὕποπτος ἦν περὶ τὴν ἀλήθειαν , ͵καλῶς ἐμάχοντο ·
εἰ δὲ τεθαρρήκασι , τεθαρρήκαμεν δὲ καὶ πάντες ἡμεῖς , ὡς καύχημα τῆς ἐκκλησίας ἐστὶν ἀγωνιζόμενος μᾶλλον ὑπὲρ τῆς ἀληθείας καὶ διδάσκων τοὺς δεομένους ·
οὐ χρὴ πρὸς τὸν τοιοῦτον μάχεσθαι , ἀλλὰ καὶ μᾶλλον ἀποδέχεσθαι τὴν ἀγαθὴν αὐτοῦ συνείδησιν .
ἐξ ὧν γὰρ διηγήσατο ὁ ἀγαπητὸς Διάνιος μάτην φαίνονται λυπούμενοι .
αὐτὸς μὲν γάρ , ὡς τεθάρρηκα , τοῖς ἀσθενοῦσιν ἀσθενὴς γίνεται , ἵνα τοὺς ἀσθενεῖς κερδήσῃ ·
οἱ δὲ ἀγαπητοὶ ἡμῶν ἀποβλέποντες εἰς τὸν σκοπὸν τῆς ἀληθείας αὐτοῦ καὶ τὴν οἰκονομίαν δοξαζέτωσαν τὸν κύριον τὸν δεδωκότα τῇ Καππαδοκίᾳ τοιοῦτον ἐπίσκοπον , οἷον καὶ ἑκάστη χώρα ἔχειν εὔχεται .
καὶ σὺ οὖν , ἀγαπητέ , θέλησον αὐτοῖς δηλῶσαι , ἵνα , ὡς ἔγραψα , πεισθῶσι .
τοῦτο γὰρ καὶ αὐτοὺς συνίστησιν εὐγνώμονας πρὸς πατέρα ·
τοῦτο καὶ τὴν εἰρήνην τῆς ἐκκλησίας διαφυλάττει .
ἐρρῶσθαί σε ἐν κυρίῳ εὔχομαι ἀγαπητὲ υἱέ .
ἀπορῶ τί γράψω .
ἆρα γὰρ ὡς παραιτούμενον μέμψομαί σε ἢ ὡς τὸν καιρὸν ὁρῶντα καὶ κρυπτόμενον διὰ τὸν φόβον τῶν Ἰουδαίων 0 ;
πλὴν εἴ τε ἄλλως εἴ τε οὕτως ἄξιον μέμψεως τὸ παρὰ σοῦ γεγενημένον , ἀγαπητὲ Δρακόντιε 0 1 .
οὐ γὰρ ἔπρεπε λαβόντα σε τὴν χάριν κρύπτεσθαι οὐ δὲ φρόνιμον ὄντα διδόναι τοῖς ἄλλοις προφάσεις φυγῆς .
πολλοὶ γὰρ ἀκούσαντες σκανδαλίζονται , οὐχ ὡς ἁπλῶς τοῦτό σου ποιοῦντος , ἀλλὰ συνορῶντος τὸν καιρὸν καὶ τὰς ἐπικειμένας θλίψεις τῇ ἐκκλησίᾳ .
καὶ φοβοῦμαι , μὴ διὰ σαυτὸν φεύγων δι ἄλλους εὑρεθῇς κινδυνεύων παρὰ τῷ κυρίῳ .
εἰ γὰρ ὁ ἕνα τῶν μικρῶν σκανδαλίζων ἕλοιτ ἂν μύλον ὀνικὸν περὶ τὸν τράχηλον αὐτοῦ κρεμασθῆναι καὶ καταποντισθῆναι , τί ἂν πάθοις σὺ τοσούτοις γινόμενος σκάνδαλον ;
καὶ γὰρ ἡ ἐκ παραδόξου γενομένη συμφωνία ἐν τῇ Ἀλεξανδρέων χώρᾳ ἐν τῇ σῇ καταστάσει ἐξ ἀνάγκης σχισθήσεται διὰ τὴν σὴν ἀναχώρησιν ·
καὶ ἡ ἐπισκοπὴ δὲ τῆς χώρας αὐτῆς ὑπὸ πολλῶν ἁρπαγήσεται καὶ πολλῶν οὐκ ὀρθῶν , ἀλλ ὧν οἶδας καὶ αὐτός .
καὶ ἐθνικοὶ δὲ οἱ ἐπαγγελλόμενοι Χριστιανοὶ γίνεσθαι ἐπὶ τῇ σῇ καταστάσει ἀπομενοῦσιν Ἕλληνες τῆς σῆς εὐλαβείας ἐξουθενούσης τὴν δοθεῖσαν χάριν .
ποία οὖν ἐπὶ τοῖς τοιούτοις ἀπολογία παρὰ σοῦ δοθήσεται ;
ποίοις ἂν ἀπονίψασθαι καὶ ἀπομάξασθαι λόγοις τὰς τοιαύτας αἰτίας δυνήσῃ ;
πῶς θεραπεύσεις τοὺς διὰ σὲ πεσόντας καὶ σκανδαλιζομένους ;
ἢ πῶς μετὰ τὸ σχισθῆναι τὴν εἰρήνην συρράψαι ταύτην δυνήσῃ ;
ὦ ἀγαπητὲ Δρακόντιε , ἀντὶ χαρᾶς λύπην ἡμῖν πεποίηκας , ἀντὶ παραμυθίας στεναγμόν .
προσεδοκῶμεν γὰρ παραμυθίαν ἔχειν σε μεθ ἡμῶν καὶ νῦν βλέπομεν φεύγοντά σε καὶ ὁρῶμεν ὅτι κρινόμενος μὲν ἐλεγχθήσῃ , κινδυνεύων δὲ μεταμεληθήσῃ .
καὶ τίς φείσεται , ὡς ὁ προφήτης εἴρηκεν , ἐπὶ σοί ;
τίς ἀνακάμψει ἐπὶ σὲ εἰς εἰρήνην ὁρῶν τοὺς ἀδελφούς , δι οὓς Χριστὸς ἀπέθανε , βλαβέντας ἐπὶ τῇ σῇ φυγῇ ;
δεῖ γὰρ εἰδέναι σε καὶ μὴ ἀμφιβάλλειν , ὅτι πρὶν μὲν κατασταθῇς σαυτῷ ἔζης , κατασταθεὶς δὲ οἷς κατεστάθης .
καὶ πρὶν μὲν λάβῃς τὴν τῆς ἐπισκοπῆς χάριν , οὐδεὶς ἐγίνωσκέ σε , γενόμενον δὲ λοιπὸν οἱ λαοὶ προσδοκῶσι φέροντα τροφὴν αὐτοῖς τὴν ἐκ τῶν γραφῶν διδασκαλίαν .
ὅταν τοίνυν οἱ προσδοκῶντες λιμώττωσι , σὺ δὲ σεαυτὸν μόνον τρέφῃς , καὶ ἔλθῃ ὁ κύριος ἡμῶν Ἰησοῦς Χριστὸς ἡμεῖς τε αὐτῷ παραστῶμεν , ποίαν σχοίης ἀπολογίαν ὁρῶντος αὐτοῦ τὰ ἴδια πρόβατα λιμώττοντα ;
εἰ μὲν γὰρ μὴ εἰλήφεις τὰ δηνάρια , οὐκ ἂν ἐμέμψατό σε ·
λαβόντα δὲ καὶ χώσαντα καὶ κρύψαντα , μέμψαιτ  ἂν εἰκότως λέγων ἐκεῖνα τὰ ῥήματα , ἃ μὴ γένοιτο κ ἂν ἀκοῦσαι τὴν σὴν εὐλάβειαν ·
ἔδει σε βαλεῖν τὰ δηνάριά μου τοῖς τραπεζίταις , ἵνα ἐλθὼν κ ἀγὼ παρ ἐκείνων ἀπαιτήσω .
παρακαλῶ φεῖσαι σεαυτοῦ καὶ ἡμῶν ·
σαυτοῦ μέν , ἵνα μὴ κινδυνεύσῃς , ἡμῶν δέ , ἵνα μὴ λυπηθῶμεν ἐπὶ σοί 0 1 .
φρόντιζε τῆς ἐκκλησίας , ἵνα μὴ διὰ σὲ πολλοὶ τῶν μικρῶν βλαβῶσι καὶ οἱ ἄλλοι δὲ πρόφασιν λάβωσιν εἰς τὸ ἀναχωρεῖν .
εἰ μὲν οὖν τὸν καιρὸν ἐφοβήθης καὶ καταπτήξας τοῦτο ἐποίησας , οὐκ ἀνδρικὸν τὸ φρόνημα 0 .
ἔδει γὰρ τὸν κατὰ Χριστὸν ζῆλον ἐν τοῖς τοιούτοις ἐπιδείκνυσθαι καὶ μᾶλλον ἐν ταῖς περιστάσεσι παρρησιάζεσθαι λέγειν τε ἐν τούτοις πᾶσιν ὑπερνικῶμεν , καὶ μάλιστα ὅτι οὐ πρέπει τῷ καιρῷ δουλεύειν , ἀλλὰ τῷ κυρίῳ .
εἰ δὲ τῶν ἐκκλησιῶν ἡ διάταξις οὐκ ἀρέσκει σοι οὐ δὲ νομίζεις τὸ τῆς ἐπισκοπῆς λειτούργημα μισθὸν ἔχειν , ἀλλὰ καὶ καταφρονεῖν τοῦ ταῦτα διαταξαμένου σωτῆρος πεποίηκας σαυτόν , παρακαλῶ , μὴ τοιαῦτα λογίζου μη δὲ ἀνέχου τῶν ταῦτα συμβουλευόντων .
οὐ γὰρ ἄξια Δρακοντίου ταῦτα 0 .
ἃ γὰρ ὁ κύριος διὰ τῶν ἀποστόλων τετύπωκε , ταῦτα καλὰ καὶ βέβαια μένει ·
ἡ δὲ τῶν ἀδελφῶν δειλία παύσεται .
Εἰ γὰρ τὸν αὐτὸν νοῦν εἶχον πάντες οἷον νῦν ἔχουσιν οἱ συμβουλεύοντές σοι , πῶς ἂν ἐγένου σὺ Χριστιανὸς ἐπισκόπων μὴ ὄντων ;
ἐὰν δὲ καὶ οἱ μεθ ἡμᾶς ἀναλάβωσι τὸν τοιοῦτον νοῦν , πῶς ἂν συστῆναι δυνήσονται αἱ ἐκκλησίαι ;
ἢ νομίζουσιν οἱ συμβουλεύοντές σοι μηδὲν εἰληφέναι σε ὅτι καταφρονοῦσιν ;
ἀλλὰ καὶ τοῦτο ψευδῶς 0 .
ὥρα γὰρ αὐτοὺς νομίζειν μηδὲν εἶναι μη δὲ τὴν τοῦ λουτροῦ χάριν , ἐάν τινες τούτου καταφρονῶσιν 0 .
ἀλλ εἴληφας , ὦ ἀγαπητὲ Δρακόντιε ·
μὴ ἀνέχου τῶν συμβουλευόντων σοι μη δὲ ἀπάτα σαυτόν .
ἀπαιτηθήσῃ γὰρ τοῦτο παρὰ τοῦ δεδωκότος θεοῦ .
ἢ οὐκ ἤκουσας μὴ ἀμέλει τοῦ ἐν σοὶ χαρίσματος ;
ἢ οὐκ ἀνέγνως , πῶς μὲν τὸν διπλάσαντα ἀποδέχεται , τὸν δὲ κρύψαντα κατεδίκασε ;
γένοιτο δὲ ταχέως ἐπανελθεῖν σε , ἵνα καὶ σὺ τῶν ἐπαινουμένων γένῃ ·
ἢ εἰπέ , τίνος σε θέλουσιν εἶναι μιμητὴν οἱ συμβουλεύοντές σοι ;
δεῖ γὰρ ἡμᾶς κατὰ σκοπὸν τῶν ἁγίων καὶ τῶν πατέρων πολιτεύεσθαι καὶ τούτους μιμεῖσθαι , εἰδέναι δὲ ὅτι τούτων ἀφιστάμενοι ἀλλότριοι καὶ τῆς τούτων κοινωνίας γινόμεθα .
τίνα μὲν μιμεῖσθαί σε θέλουσιν ἐκεῖνοι ;
τὸν διστάζοντα καὶ θέλοντα μὲν ἀκολουθῆσαι , ὑπερτιθέμενον δὲ καὶ συμβουλευόμενον διὰ τοὺς ἰδίους , ἢ τὸν μακάριον Παῦλον τὸν ἅμα τῷ τὴν οἰκονομίαν ἐγχειρισθῆναι μὴ προσαναθέμενον σαρκὶ καὶ αἵματι 0 ;
εἰ γὰρ καὶ ἔλεγεν οὐκ εἰμὶ ἱκανὸς καλεῖσθαι ἀπόστολος , ὅμως γινώσκων ὃ ἔλαβε καὶ οὐκ ἀγνοῶν τὸν δεδωκότα ἔγραφεν ·
οὐαὶ γάρ μοί ἐστιν , ἐὰν μὴ εὐαγγελίζωμαι ·
ὥσπερ δὲ τὸ οὐαί μοι οὐκ εὐαγγελιζόμενος οὕτως διδάσκων καὶ κηρύσσων τὸ εὐαγγέλιον χαρὰν καὶ στέφανον εἶχε τοὺς μαθητευομένους 0 .
διὰ τοῦτο καὶ σπουδὴ τῷ ἁγίῳ ἦν μέχρι τοῦ Ἰλλυρικοῦ κηρύττειν καὶ μὴ ὀκνεῖν μη δὲ εἰς τὴν Ῥώμην ἀπελθεῖν μη δὲ εἰς τὰς Σπανίας ἀναβῆναι , ἵνα ὅσον κοπιᾷ τοσοῦτον καὶ τοῦ κόπου τὸν μισθὸν μείζονα ἀπολάβῃ .
ἐκαυχᾶτο οὖν τὸν καλὸν ἀγῶνα ἀγωνισάμενος καὶ ἐθάρρει τὸν μέγαν στέφανον ἀποληψόμενος .
οὐκοῦν , ἀγαπητὲ Δρακόντιε , τίνα μιμούμενος τοῦτο ποιεῖς ;
τοῦτον ἢ τοὺς μὴ τοιούτους 0 1 ;
ἐγὼ μὲν εὔχομαί σε καὶ ἐμαυτὸν πάντων τῶν ἁγίων μιμητὰς γενέσθαι .
ἤ τάχα τινές εἰσιν οἱ διὰ τοῦτο συμβουλεύοντές σοι κρύπτεσθαι ὡς λόγον καὶ ὅρκον σου δεδωκότος μὴ στῆναι , ἐὰν κατασταθῇς ;
τοιαῦτα γὰρ αὐτοὺς ἀκούω περιβομβεῖν ταῖς ἀκοαῖς καὶ δοκεῖν ἐν τούτοις εὐλαβεῖσθαι .
ἀλλ εἰ ἦσαν ἀληθῶς εὐλαβεῖς , ηὐλαβήθησαν ἂν μάλιστα τὸν ἐπιθέντα σοι θεὸν τὸ λειτούργημα .
εἰ δὲ ἀναγνόντες ἦσαν τὰς θείας γραφάς , οὐκ ἂν παρὰ ταύτας συνεβούλευον .
ὥρα γὰρ αὐτοὺς καὶ τὸν Ἱερεμίαν καταμέμφεσθαι καὶ τὸν μέγαν αἰτιᾶσθαι Μωσῆν , ὅτι τὴν τούτων συμβουλὴν οὐκ ἤκουσαν , ἀλλὰ τὸν θεὸν φοβηθέντες τὴν διακονίαν ἐτέλεσαν καὶ προφητεύοντες ἐτελειώθησαν .
καὶ γὰρ αὐτοὶ ἀποσταλέντες καὶ λαβόντες ἤδη τὴν τῆς προφητείας χάριν παρῃτήσαντο μέν , ἐφοβήθησαν δὲ μετὰ ταῦτα καὶ οὐκ ἐξουδένωσαν τὸν ἀποστείλαντα .
εἴ τε τοίνυν ἰσχνόφωνος εἶ καὶ βραδύγλωσσος , ἀλλὰ φοβήθητι τὸν πλάσαντά σε θεόν , εἴ τε νεώτερον σαυτὸν λέγεις πρὸς τὸ κήρυγμα , ἀλλ εὐλαβοῦ τὸν γινώσκοντά σε πρὸ τοῦ πλασθῆναι , εἴ τε λόγον δέδωκας  ὁ δὲ λόγος τοῖς ἁγίοις ὡς ὅρκος ἦν  , ἀλλὰ ἀνάγνωθι τὸν Ἱερεμίαν , πῶς καὶ αὐτὸς εἰρηκὼς οὐ μὴ ὀνομάσω τὸ ὄνομα κυρίου , ὕστερον δὲ φοβηθεὶς τὸ ἐν αὐτῷ πῦρ γενόμενον οὐκέτι , ὡς εἴρηκε , πεποίηκεν οὐ δὲ ὡς προληφθεὶς τῷ ὅρκῳ ἐκρύβη , ἀλλὰ τὸν ἐγχειρίσαντα εὐλαβούμενος τετελείωκε τὴν προφητείαν .
ἢ οὐκ οἶδας , ἀγαπητέ , ὅτι καὶ Ἰωνᾶς φυγὼν γέγονε μέν , ὡς γέγονε , μετὰ δὲ ταῦτα πάλιν προεφήτευσεν ;
μὴ τοίνυν ἄλλα παρὰ ταῦτα συμβουλεύου .
μᾶλλον γὰρ ἡμῶν οἶδεν ὁ κύριος τὰ ἡμῶν καὶ οἶδε τίσιν ἐγχειρίζει τὰς ἑαυτοῦ ἐκκλησίας .
κ ἂν γὰρ μὴ ἄξιός τις τυγχάνῃ , ἀλλὰ μὴ πρὸς τὸν πρότερον βίον ἀποβλεπέτω , ἀλλὰ τὴν διακονίαν ἐκτελείτω , ἵνα μὴ πρὸς τῷ βίῳ καὶ τὴν ἐκ τῆς ἀμελείας κατάραν ἀπενέγκηται .
ἆρα γάρ , ἀγαπητὲ Δρακόντιε , ταῦτα γινώσκων καὶ συνετὸς τυγχάνων οὐ κατανύττῃ τὴν ψυχήν ;
οὐ φροντίζεις μὴ ἀπόληταί τις τῶν ἐγχειρισθέντων σοι ;
οὐ φλέγῃ ὡς ὑπὸ πυρὸς τοῦ συνειδότος 0 ;
οὐ φοβῇ τὴν ἡμέραν τῆς κρίσεως , ἐν ᾗ οὐδεὶς τῶν συμβουλευόντων νῦν ἐκεῖ γενήσεται βοηθός ;
ἕκαστος γὰρ τῶν ἐγχειρισθέντων αὐτῷ καὶ λόγον ἀποδώσει .
τί γὰρ ὤνησε τὸν κρύψαντα τὸ δηνάριον ἡ πρόφασις ;
ἢ τί ὠφέλησε τὸν Ἀδὰμ εἰρηκότα ἡ γυνή με ἠπάτησεν ;
ἀγαπητὲ Δρακόντιε , εἰ καὶ ἀληθῶς ἀσθενὴς τυγχάνεις , ἀλλὰ ἀναλαβεῖν σε τὴν φροντίδα πρέπει , ἵνα μὴ τῆς ἐκκλησίας ἐρήμου τυγχανούσης οἱ ἐχθροὶ ταύτην βλάψωσι πρόφασιν εὑρόντες τὴν σὴν φυγήν .
πρέπει σε ἀναζώσασθαι , ἵνα μὴ μόνους ἡμᾶς ἀφῇς ἐν τῷ ἀγῶνι ·
πρέπει σε συγκαμεῖν , ἵνα μετὰ πάντων καὶ τὸν μισθὸν ἀπολάβῃς .
σπεῦδε τοιγαροῦν , ἀγαπητέ , μηκέτι βραδύνων μη δὲ ἀνέχου τῶν σε κωλυόντων , ἀλλὰ τοῦ δεδωκότος μνήσθητι ·
καὶ δεῦρο πρὸς ἡμᾶς τοὺς ἀγαπῶντάς σε τοὺς συμβουλεύοντάς σοι τὰ τῶν γραφῶν , ἵνα καὶ παρ ἡμῶν προπεμφθῇς καὶ λειτουργῶν ἐν ταῖς ἐκκλησίαις μνημονεύσῃς καὶ ὑπὲρ ἡμῶν .
οὐ γὰρ σὺ μόνος ἐκ μοναχῶν κατεστάθης οὐ δὲ σὺ μόνος προέστης μοναστηρίου ἢ μόνος ὑπὸ μοναχῶν ἠγαπήθης , ἀλλ οἶδας , ὅτι καὶ Σεραπίων μοναχός ἐστι καὶ τόσων μοναχῶν προέστη ·
οὐκ ἔλαθέ σε πόσων μοναχῶν πατὴρ γέγονεν Ἀπολλώς ·
οἶδας Ἀγαθὸν καὶ οὐκ ἀγνοεῖς Ἀρίστωνα , μνημονεύεις Ἀμμωνίου τοῦ μετὰ Σαραπίωνος ἀποδημήσαντος , ἴσως δὲ ἤκουσας καὶ περὶ Μουΐτου ἐν τῇ ἄνω Θηβαΐδι καὶ δύνασαι μαθεῖν περὶ Παύλου τοῦ ἐν τῇ Λατῶν καὶ περὶ ἄλλων πολλῶν .
καὶ ὅμως οὗτοι κατασταθέντες οὐκ ἀντειρήκασιν , ἀλλ ἔχοντες τύπον τὸν Ἐλισσαῖον καὶ εἰδότες τὰ κατὰ Ἠλίαν μαθόντες τε τὰ κατὰ τοὺς μαθητὰς καὶ ἀποστόλους ἀντελάβοντο τῆς φροντίδος καὶ οὐ κατεφρόνησαν τῆς λειτουργίας καὶ οὔ τε χείρους ἑαυτῶν γεγόνασιν , ἀλλὰ καὶ μᾶλλον τοῦ καμάτου τὸν μισθὸν προσδοκῶσι προκόπτοντες καὶ προκόπτειν ἄλλους νουθετοῦντες .
πόσους ἀπὸ τῶν εἰδώλων ἐπέστρεψαν ;
πόσους ἀπὸ τῆς δαιμονιώδους συνηθείας ἔπαυσαν νουθετοῦντες ;
πόσους παρέστησαν τῷ κυρίῳ δούλους , ὥστε καὶ τοὺς ὁρῶντας τὰ σημεῖα ταῦτα βλέποντας θαυμάζειν ;
ἢ οὐχὶ μέγα σημεῖον κόρην ποιῆσαι παρθενεύειν καὶ νεώτερον ἐγκρατεύεσθαι καὶ εἰδωλολάτρην ἐπιγνῶναι τὸν Χριστόν 0 ;
μὴ τοίνυν κωλυέτωσάν σε μοναχοὶ ὡς μόνον ἐκ μοναχῶν κατασταθέντα , μη δὲ σὺ προφασίζου ὡς χείρων σεαυτοῦ ἐσόμενος ·
δύνασαι γὰρ καὶ καλλίων γενέσθαι μιμούμενος τὸν Παῦλον , ζηλῶν τῶν ἁγίων τὰς πράξεις .
οἶδας γάρ , ὅτι οἱ τοιοῦτοι οἰκονόμοι τῶν μυστηρίων κατασταθέντες μᾶλλον κατὰ σκοπὸν ἐδίωκον εἰς τὸ βραβεῖον τῆς ἄνω κλήσεως .
πότε Παῦλος ἐμαρτύρησε καὶ τὸν στέφανον λαβεῖν προσεδόκησεν , εἰ μὴ ὅτε ἀπεστάλη διδάσκειν ;
πότε Πέτρος ὡμολόγησεν , εἰ μὴ ὅτε εὐηγγελίζετο καὶ ἁλιεὺς ἀνθρώπων γέγονε ;
πότε Ἠλίας ἀνελήφθη , εἰ μὴ ὅτε πᾶσαν τὴν προφητείαν ἐπλήρωσε 0 ;
πότε Ἐλισσαῖος ἐν πνεύματι ἔσχε διπλᾶ , εἰ μὴ ὅτε πάντα καταλιπὼν ἠκολούθησε τῷ Ἠλίᾳ 0 ;
διὰ τί δὲ καὶ ἐξελέξατο μαθητὰς ὁ σωτήρ , εἰ μὴ ἵνα καὶ ἀποστείλῃ ;
Οθεν τούτους ἔχων τύπον , ἀγαπητὲ Δρακόντιε , μὴ λέγε μη δὲ πείθου τοῖς λέγουσιν ἁμαρτίας εἶναι πρόφασιν τὴν ἐπισκοπὴν μη δὲ ὅτι ἐκ ταύτης ἀφορμὴ τοῦ ἁμαρτάνειν ἐστίν .
ἔξεστι γὰρ καὶ ἐπίσκοπον ὄντα σε πεινᾶν καὶ διψᾶν ὡς ὁ Παῦλος , δύνασαι μὴ πιεῖν οἶνον ὡς ὁ Τιμόθεος καὶ νηστεύειν καὶ αὐτὸς συνεχῶς , ὡς ὁ Παῦλος ἐποίει , ἵνα κατ ἐκεῖνον οὕτως νηστεύων χορτάζῃς ἄλλους ἐν τοῖς λόγοις καὶ διψῶν ἐν τῷ μὴ πιεῖν ποτίζῃς ἄλλους διδάσκων 0 .
μὴ οὖν ταῦτα προβαλλέτωσαν οἱ συμβουλεύοντές σοι .
εἴδομεν γὰρ καὶ ἐπισκόπους νηστεύοντας καὶ μοναχοὺς ἐσθίοντας .
εἴδομεν καὶ ἐπισκόπους μὴ πίνοντας οἶνον , μοναχοὺς δὲ πίνοντας ·
εἴδομεν καὶ σημεῖα ποιοῦντας ἐπισκόπους , μοναχοὺς δὲ μὴ ποιοῦντας .
πολλοὶ δὲ τῶν ἐπισκόπων οὐ δὲ γεγαμήκασι , μοναχοὶ δὲ πατέρες τέκνων γεγόνασιν ·
ὥσπερ καὶ ἐπισκόπους πατέρας τέκνων καὶ μοναχοὺς ἐξ ὁλοκλήρου γένους τυγχάνοντας 0 1 .
καὶ πάλιν εἴδομεν κληρικοὺς πεινῶντας , μοναχοὺς δὲ νηστεύοντας .
ἔξεστι γὰρ καὶ οὕτως , καὶ ἐκείνως οὐ κεκώλυται .
ἀλλὰ πανταχοῦ τις ἀγωνιζέσθω ·
καὶ γὰρ ὁ στέφανος οὐ κατὰ τόπον , ἀλλὰ κατὰ τὴν πρᾶξιν ἀποδίδοται .
Οὐκοῦν μὴ ἀνέχου τῶν ἕτερα παρὰ ταῦτα συμβουλευόντων , ἀλλὰ μᾶλλον ἐπείγου καὶ μὴ μέλλε , μάλιστα ὅτι καὶ ἡ ἁγία ἑορτὴ ἐγγίζει , ἵνα μὴ χωρὶς σοῦ οἱ λαοὶ τὴν ἑορτὴν ποιήσωσι , καὶ μέγαν κίνδυνον ἐπισπάσῃ κατὰ σαυτοῦ .
τίς γὰρ αὐτοῖς εὐαγγελίσεται τὸ πάσχα μὴ παρόντος σου ;
τίς αὐτοῖς τὴν ἡμέραν ἀναγγελεῖ τῆς ἀναστάσεως κρυπτομένου σου ;
τίς αὐτοῖς συμβουλεύσει δεόντως ἑορτάζειν φεύγοντός σου ;
ὢ πόσοι μὲν ὠφεληθήσονται παραγενομένου σου , πόσοι δὲ βλαβήσονται φεύγοντός σου 0 .
καὶ τίς ἐπὶ τούτοις ἀποδέξεταί σε ;
καὶ διὰ τί συμβουλεύουσί σοι μὴ ἀντιλαμβάνεσθαί σε τῆς ἐπισκοπῆς αὐτοὶ θέλοντες ἔχειν πρεσβυτέρους ;
εἰ γὰρ φαῦλος τυγχάνεις , μὴ συνέστωσάν σοι 0 ·
εἰ δὲ ἐπιτήδειον εἶναί σε ἐπιγινώσκουσι , μὴ φθονείτωσαν τοῖς ἄλλοις .
εἰ γὰρ τὸ διδάσκειν καὶ προΐστασθαι πρόφασίς ἐστιν ἁμαρτίας κατ ἐκείνους , μὴ διδασκέσθωσαν αὐτοὶ μη δὲ πρεσβυτέρους ἐχέτωσαν , ἵνα μὴ χείρους ἑαυτῶν γένωνται αὐτοί τε καὶ οἱ διδάσκοντες αὐτούς .
ἀλλὰ μὴ πρόσεχε τούτοις τοῖς ἀνθρωπίνοις ῥήμασι μη δὲ ἀνέχου τῶν ταῦτα συμβουλευόντων , καθὰ πολλάκις προεῖπον , σπεῦδε δὲ μᾶλλον καὶ ἐπίστρεφε πρὸς τὸν κύριον , ἵνα τῶν προβάτων αὐτοῦ φροντίζων μνημονεύσῃς καὶ ἡμῶν .
τούτου δὲ χάριν προετρεψάμην ἐλθεῖν τοὺς ἀγαπητοὺς ἡμῶν Ἱέρακα τὸν πρεσβύτερον καὶ Μάξιμον τὸν ἀναγνώστην , ἵνα καὶ διὰ λόγων σε προτρέψωνται καὶ μαθεῖν δυνηθῇς ἐκ τούτου τήν τε διάθεσιν ἣν ἔχων ἔγραψα καὶ τὸν ἐκ τοῦ ἀντιλέγειν τῇ ἐκκλησιαστικῇ διατάξει κίνδυνον .
ἱκανὰ μὲν τὰ γραφέντα παρά τε τοῦ ἀγαπητοῦ καὶ συλλειτουργοῦ ἡμῶν Δαμάσου τοῦ ἐπισκόπου τῆς μεγάλης Ῥώμης καὶ τῶν σὺν αὐτῷ τοσούτων συνελθόντων ἐπισκόπων , οὐδὲν δὲ ἧττον καὶ τὰ τῶν ἄλλων γενομένων συνόδων ἔν τε τῇ Γαλλίᾳ καὶ τῇ Ἰταλίᾳ περὶ τῆς ὑγιαινούσης πίστεως , ἣν ὁ μὲν κύριος ἐχαρίσατο , οἱ δὲ ἀπόστολοι ἐκήρυξαν καὶ οἱ πατέρες παραδεδώκασιν οἱ ἐν τῇ Νικαίᾳ συνελθόντες ἀπὸ πάσης τῆς καθ ἡμᾶς οἰκουμένης 0 .
τοσαύτη γὰρ γέγονε τότε σπουδὴ διὰ τὴν ἀρειανὴν αἵρεσιν , ἵνα οἱ μὲν πεπτωκότες εἰς αὐτὴν ἀνασπασθῶσιν , οἱ δὲ ἐφευρόντες ἔκδηλοι γένωνται .